text: Flest tykke i Aabenraa
  10 februar 2011 kl. 19.02
  Aabenraa Kommune er den jyske kommune i Region Syddanmark, som har flest overvægtige indbyggere, viser ny sundhedsprofil fra regionen.
  Vi er blevet skrevet i mandtal igen - eller måske vejet og IKKE fundet for lette. Halvdelen af danskerne vejer for meget - og i Aabenraa er mange ikke gode venner med badevægten.
  
  Sundhedsprofil
  En ny sundhedsprofil, som Region Syddanmark har udsendt, indeholder mange interessante oplysninger. 
  Borgerne i Tønder er dem, der ryger mest.
  Fannikerne er dem, der drikker mest.
  I Vejle spiser de mest frugt.
  I Fredericia har de flest usunde kostvaner.
  Og Esbjerg har den største andel af borgere, der IKKE bruger fedtstof på brødet.
  
  Badevægten med på gågaden
  Og så var der lige Aabenraa, som har det største antal svært overvægtige. Hver sjette - eller 7.700 - er svært overvægtige. Og halvdelen af dem vil ikke gøre noget ved det. 
  TV SYD besøgte gågaden i regionens tykkeste kommune med en badevægt. 
  Og kommunens sundhedsformand, Karsten Meyer Olsen, forklarede direkte i tv, hvad kommunen vil stille op med fakta.
  
  Flere overvægtige i Hedensted og Horsens
  Dagens rapport omhandler alene Region Syddanmark. Og faktisk, så er der procentvis flere svært overvægtige i Hedensted og Hedensted kommune, der hører hjemme i Region Midtjylland, end i Aabenraa. 
  Der er nemlig for et par uger siden også udgivet en sundhedsprofil for Region Midtjylland. Begge rapporter kan findes i historien: Så sunde er danskerne! (klik her)
  